ועדת הכספים, כנסת 23, פרוטוקול מספר 21, 2020-04-07 14:30

עודד פורר: אני שמח לפתוח את ישיבת ועדת הכספים.

עודד פורר: אני אתחיל אולי עם תיקון הטעות לגבי אתמול.

עודד פורר: אתמול בחקיקה שהועברה – חוק יסוד: משק המדינה (תיקון מס' 10) – נפלה טעות באחד הסכומים בסעיף 1(1)(א2)(2)(ז) המובא בו, במקום 5.1 מיליארד צריך לבוא 4.7 מיליארד.

שגית אפיק: אנחנו במקור הקראנו 5.1.

שגית אפיק: לאחר מכן מנכ"ל משרד האוצר ביקש לשנות ל-4.7.

שגית אפיק: הוועדה אישרה 4.7.

שגית אפיק: אנחנו, הלשכה המשפטית, טעינו והשארנו את ה-5.1 ולא תיקנו.

שגית אפיק: הבוקר כשקראנו גילינו את הטעות.

שגית אפיק: הליך של תיקון טעות הוא הצבעה בוועדה, הנחה במליאה, וזה נשתל בחוק, ככה שלא צריך לעשות תיקון חקיקה.

שגית אפיק: אז פשוט להצביע ואנחנו נניח את זה במליאה.

עודד פורר: מאה אחוז.

עודד פורר: חברים, מי בעד?

עודד פורר: מי נגד?

עודד פורר: מי נמנע?

עודד פורר: אושר.

עודד פורר: אין מתנגדים, אין נמנעים.

עודד פורר: ההחלטה אושרה.

עוזי דיין: על מה הצביעו?

שגית אפיק: תיקון טעות.

שגית אפיק: משהו טכני.